missa brevis
Missa brevis er en musikalsk komposition inden for genren messe.
Betegnelsen bruges i to forskellige betydninger. På den ene side kan missa brevis være en komplet messe med alle fem led (Kyrie, Gloria, Credo, Sanctus og Agnus Dei), men hvor kompositionen er af beskedent omfang. Denne betydning brugtes ofte i 1400- og 1500-tallet, af blandt andre Palestrina.
På den anden side kan det være en messe bestående af kun Kyrie og Gloria, hvilket er en betydning ofte brugt i 1600- og 1700-tallet.